section_heading: Povijest
paragraph_text: Premda zacijelo znatno stariji, tekstovi međimurske popevke koji su sačuvani do danas, objavljeni su u 16. stoljeću u jednoj pjesmarici, a u 17. stoljeću u Pavlinskom zborniku (Pavlinska pjesmarica). Proteklih stoljeća popevka se pjevala a capella, bez pratnje glazbala, da bi se kasnije postupno uvodili prateći instrumenti, koji su zastupljeni na području Međimurja (tamburice, cimbule, citra i dr.).